นายกรัฐมนตรี ติดตามปฏิบัติการฝนหลวงลดฝุ่นเมืองกรุง ย้ำห่วงใยประชาชน? พร้อมให้กำลังใจเจ้าหน้าที่
นายกรัฐมนตรี ติดตามปฏิบัติการฝนหลวงลดฝุ่นเมืองกรุง ย้ำห่วงใยประชาชน? พร้อมให้กำลังใจเจ้าหน้าที่นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ว่า วันนี้กรมฝนหลวงและการบินเกษตรได้ขึ้นปฏิบัติการฝนหลวง เพื่อบรรเทาปัญหาฝุ่นละออง เมื่อเวลา 14.30 น. โดยเป็นปฏิบัติการขั้นที่ 1 เพื่อสร้างเมฆต้นทุน ซึ่งหากสภาพอากาศเหมาะสม มีเมฆรวมตัวกันมากขึ้นก็จะปฏิบัติการในขั้นที่ 2 เพื่อเลี้ยงเมฆให้อ้วนและพัฒนาเป็นกลุ่มฝนต่อไป? ซึ่ง?นายกรัฐมนตรี? รับทราบแล้วด้วยความห่วงใยประชาชน พร้อมทั้งให้กำลังใจเจ้าหน้าที่ทุกคน โดยหากทุกอย่างเป็นไปตามแผนที่วางไว้จะเกิดฝนตกในพื้นที่ กทม.และปริมณฑลได้ในช่วงหัวค่ำ หรือประมาณ 18.00 น.- 19.00 น. แต่หากฝนไม่ตก เจ้าหน้าที่ด้านอื่นๆ ก็ยังคงปฏิบัติหน้าที่ของตนอย่างเข้มข้นต่อไป ทั้งการควบคุมรถควันดำและฝุ่นจากการก่อสร้าง และห้ามไม่ให้เผาในที่โล่ง  นายกรัฐมนตรี? ขอให้ประชาชนติดตามข่าวสารอย่างใกล้ชิดและปฏิบัติตามคำแนะนำอย่างเหมาะสม เพื่อดูแลสุขภาพของตนเองให้ปลอดภัย